ཤེས་རྟོགས་བྱུང་བར་གཞིགས་ན།ནག་ཆུ་གྲུ་དམར་སྣེ་ཁྲིད་དམངས་ཀྱི་བྱ་གཞག་སྐྲུན་ཡུལ་བཙུགས་རྗེས།ཅ་ཤིན་གྲོང་ཁྱེར་གྱི་བོད་སྐྱོར་ཚོཌ་ཆུང་གིས་དམངས་ཀྱི་བྱ་གཞག་སྐྲུན་ཡུལ་གྱི་སྒྱུར་བཀོད་མཛེས་བཟོ་དང་།སྒྲིག་བཀོད་སྒྲིག་ཆས་ཐད་འགྲོ་གྲོན་སྒོར་ཁྲི་བཏང་ནས་རྒྱབ་སྐྱོར་བྱས་པ་མ་ཟད།ལོ་ལྟར་འཁོར་སྐྱོད་འགྲོ་གྲོན་སྒོར་ཁྲི་གཏོང་འཆར་ཡོད་པ་རེད།དམངས་སྐྲུན་བྱ་ཡུལ་གྱིས་ནག་ཆུའི་ས་གནས་ཀྱི་ལས་སྒུག་སློབ་གྲྭ་ཆེ་མོ་བས་གཙོས་པའི་གཞོན་ནུའི་མི་ཚོགས་ལ་ཕྱོགས་ནས་ཁོང་ཚོར་ལས་གཏོད་རྣམ་གྲངས་ཀྱི་བློ་འདྲི་དང་།གསོ་སྦྱོང་།སྲིད་ཇུས་ཀྱི་འགྲེལ་བཤད།བཟོ་ཚོང་ཐོ་བཀོད་ཀྱི་ཞབས་ཞུ།ནོར་དོན་རྩིས་གཉེར་དོ་དམ་ཟུར་ཁྲིད།ཕྱེད་སྤྱི་ཕན་རིགས་ལ་ཁེ་ལས་ཀྱི་ཡི་འཆར་འགོད་མཁོ་འདོན།ཁེ་བེད་བདག་ཐོབ་ཀྱི་འགྲོ་ལུགས་གཉེར་བ་སོགས་ཀྱི་ཞབས་ཞུ་རིན་མེད་ངང་བསྒྲུབས་པ་རེད།དམངས་ཀྱི་བྱ་གཞག་སྐྲུན་ཡུལ་གྱིས་ཁོར་ཡུག་གཏོད་པ་དང་།མ་དངུལ་བསྡུ་སྒྲིལ།རྣམ་གྲངས་གསོ་སྦྱོང་བཅས་བརྒྱུད་ནག་ཆུར་བསམ་བློ་ཡོད་པ་དང།ངར་ཤུགས་ཆེ་བ།ལས་གཏོད་བྱེད་སེམས་ཆེ་བའི་བློ་ལྡན་གཞོན་ནུ་ཁག་གཅིག་བསྡུས་ནས་ལས་ཞུགས་ལ་སྣེ་ཁྲིད་དང་།ཁྲལ་འབབ་གསོག་པའི་རྣམ་གྲངས་དང་ཁེ་ལས་ཡག་པོ་ཁག་གཅིག་སྐྱེད་སྲིང་བྱས་ནས་ནག་ཆུའི་དབུལ་སྒྲོལ་འགག་སྒྲོལ་གྱི་དམག་འཐབ་ལ་ཤེས་ལྡན་པའི་རྨང་གཞི་བརྟན་པོ་ཞིག་བཏིང་བ་རེད།